एक लड़की को देखा तो ऐसा लगा
एक लड़की को देखा तो ऐसा लगा शैली चोपड़ा धर द्वारा निर्मित एक हिंदी किशोर कॉमेडी-ड्रामा फ़िल्म है जो 2019 में रिलीज़ हुई थी। धर और ग़ज़ल धालीवाल द्वारा लिखित इस फ़िल्म की कहानी पी॰ जी॰ वुडहाउस के 1919 में प्रकाशित उपन्यास अ डैमज़ल इन डिस्ट्रेस पर आधारित है। इस फ़िल्म के प्रमुख पात्रों की भूमिका में अनिल कपूर, सोनम के॰ आहूजा, राजकुमार राव और जूही चावला तथा सहायक पात्रों की भूमिका में सीमा पाहवा, बृजेंद्र कला, अल्का कौशल, अक्षय ओबेरॉय और रेजिना कैसेंद्रा मौजूद हैं। यह फ़िल्म लेस्बियन स्वीटी चौधरी की कहानी दर्शाती है जो अपने रूढ़िवादी पंजाबी परिवार के आगे अपनी सच्चाई जीना चाहती है। यह फ़िल्म पिता अनिल कपूर और बेटी सोनम कपूर की साथ में पहली फ़िल्म और रेजिना कैसेंद्रा की पहली बॉलीवुड फ़िल्म है। 1 फ़रवरी 2019 को इस फ़िल्म को वैश्विक स्तर पर रिलीज़ किया गया था। फ़िल्म की कहानी को अकादमी ऑफ़ मोशन पिक्चर आर्ट्स ऐंड सायंसेज़ के कोर संग्रह में समावेश किया गया था।